இவ்வளவு சிக்கலையும் கடந்து கல்வி கற்று முன்னுக்குவரும் பெண்கள் தொழில் வாய்ப்புகளைப் பெறுவதில் நெருக்கடி களைச் சந்திக்கின்றனர். திருமணத்தின் பின் இவர்கள் வேலை மற்றும் தொழில் செய்ய அனுமதிக்கப்படாத நிலை பரவலாகக் காணப்படுகிறது. இதற்கு ஆண்களின் சிந்தனைமுறை மற்றும் பெண்களே தங்களின் திறமைகளை உணராத நிலையும் காரணமாக உள்ளது. பொருளாதார நெருக்கடிகள் குடும்பத்தில் இருவரும் உழைக்க வேண்டும் என்ற நிலையை உருவாக்கிய போதும் வீட்டு வேலைகள் பெரும்பாலும் பெண்களுக்கு இரட்டிப்புச் சுமையை ஏற்படுத்துகின்றது.